stanford-oval/wikipedia huggingface dataset:
דיר דבאן
הערות שוליים

1 2  נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com.
↑  זאב וילנאי, אנציקלופדיה אריאל עמ' 1691
גמר גביע המדינה בכדורגל 1988

גמר גביע המדינה בכדורגל 1988 התקיים באצטדיון רמת גן ברמת גן ב-7 ביוני 1988, ובו נקבע כי מחזיקת גביע המדינה בכדורגל 1987/1988 היא מכבי תל אביב, שניצחה במשחק את הפועל תל אביב בתוצאה 1:2 בתום 90 דקות. היה זה עוד מפגש במסגרת הדרבי התל אביבי, והייתה זו המהדורה ה-50 של גביע המדינה, וה-35 מאז קום המדינה.
עבור מכבי תל אביב היה זה הגביע ה-11 מאז קום המדינה, ה-17 בהיסטוריה שלה, והשני ברצף - בהופעה ה-25 שלה בגמר. גביע זה הוא השני ברציפות אחרי שזכתה בעונה שעברה, בעונת 1986/1987, לאחר שניצחה את מכבי חיפה בתוצאה 3:4 בדו-קרב פנדלים אחרי שהמשחק נגמר בתוצאה 3:3 בתום 120 דקות.
מכבי תל אביב הגיעה לגמר לאחר 5 משחקים במפעל, כאשר ב-3 מהם ניצחה בתום 90 דקות, באחד מהם סיימה בתיקו (במשחק הראשון במסגרת מפגש כפול עם גומלין), ובאחד מהם ניצחה בתום דו-קרב פנדלים ואחרי הארכה, כאשר היא עם מאזן שערים של 14-4 לטובתה, כאשר היא מציגה ממוצע שערים של 2.8 שערים למשחק.
מנגד הגיעה הפועל תל אביב כאשר זהו הגמר ה-15 אליו היא מגיעה בתולדות המועדון, וה-7 מאז קום המדינה, בניסיון לזכות בדאבל עונתי. הפעם האחרונה שהגיעה הפועל תל אביב לגמר גביע המדינה האחרון, וגם זכתה בו היה 5 שנים לפני כן ב-1982/1983, כאשר גם זה היה מפגש דרבי תל אביבי בגמר הגביע, ואז ניצחה הפועל 3:2 את מכבי בגמר.
הפועל תל אביב הגיעה לגמר זה אחרי 5 משחקים כאשר ב-3 מהם ניצחה בתום 90 דקות, באחד מהם סיימה בתיקו (במשחק הראשון במסגרת מפגש כפול עם גומלין), ובאחד מהם ניצחה בתום דו-קרב פנדלים ואחרי הארכה, כאשר היא עם מאזן שערים של 15-7 לטובתה, כאשר היא מציגה ממוצע שערים של 3 שערים למשחק.
הדרך אל הגמר

| הפועל תל אביב> יריבה | הפועל תל אביב> תוצאה | סיבוב | מכבי תל אביב> תוצאה | מכבי תל אביב> יריבה |
| --- | --- | --- | --- | --- |
| הפועל בית שאן | 1–6 | 32 האחרונות | 3–3ה | הפועל עכו |
| הפועל בית שאן | 1–6 | 32 האחרונות | 5–0ח | הפועל עכו |
| הפועל טבריה | 1–3 | שמינית הגמר | 4–0 | הפועל ירושלים |
| בית"ר תל אביב | 2–2ה | רבע הגמר | 1–0ה | הפועל באר שבע |
| בית"ר תל אביב | 2–3ח | רבע הגמר | 1–0ה | הפועל באר שבע |
| מכבי נתניה | 1–1ה (3–4 פ) | חצי הגמר | 1–1ה (3–1 פ) | שמשון תל אביב |
הדרך אל הגמר > הפועל תל אביב

הפועל תל אביב מגיעה לגמר בתור הקבוצה הכי טובה בישראל, אלופת המדינה לעונת 1987/1988, והגיעה לגמר הגביע על מנת לנסות ולהשלים דאבל עונתי, לראשונה בתולדותיה (מקום המדינה).
בסיבוב ח' אירחה הפועל תל אביב באצטדיון בלומפילד את הפועל בית שאן, שהייתה מוליכת ליגה א' צפון (הליגה השלישית דאז), כאשר במשחק הנחילה תל אביב לבית שאן תבוסה של 1:6, כאשר כובשי השערים הם: משה סיני (25), מיקי בן שטרית (34, 35), יעקב אקהויז (44), אלי כהן (72) ואילן שוקרון (83), כאשר גבי דנינו רק כובש שער כבוד לבית שאן.
בשמינית הגמר אירחה שוב הפועל תל אביב בבלומפילד, הפעם את הפועל טבריה מצמרת הליגה הארצית ליגת המשנה, כאשר במשחק מנצחת הפועל תל אביב 1:3 את טבריה משערים של מוריס ז'אנו (47), משה סיני (51 בבעיטת עונשין) ומיקי בן שטרית (90).
ברבע גמר הגביע התארחה למשחק אצל בית"ר תל אביב מאמצע הטבלה בליגה הלאומית, כאשר בית"ר עלתה ליתרון תוך 60 שניות מפתיחת המשחק משער של דוד לביא. בדקה ה-15 השוותה הפועל תל אביב עם שער של אלי כהן אחרי בישול של משה סיני. בדקה ה-38 עלתה הפועל ליתרון 1:2 במשחק, ובדקה ה-77 השווה שוב דוד לביא את המשחק, תוצאה שנשמרה עד תום המשחק (אחרי הארכה), מה שאילץ את שני הקבוצות לבצע משחק חוזר, על פי תקנות הגביע דאז. במשחק השני שהתרחש בבלומפילד 6 ימים לאחר מכן, ניצחה הפועל תל אביב 3:2, עם שער של משה סיני בדקה ה-5, שער של רמי ארמה בדקה ה-56, ושער ניצחון של אלי "קוקוס" כהן בדקה ה-80 של המשחק, והפועל העפילה לשלב הבא.
בחצי הגמר הנייטרלי באצטדיון רמת גן שיחקה הפועל תל אביב נגד מכבי נתניה, המתחרה הישירה שלה לתואר האליפות והקבוצה שסיימה כסגניתה. במשחק עצמו שני שערים מוקדמים אחד של עודד מכנס בדקה השלישית, והשני של אלי "קוקוס" כהן בדקה החמישית, לאחר בישול נוסף של משה סיני. המשחק היה רווי באירועים ומצבים ליד שני השערים, אולם נגמר ב-90 דקות בתוצאה 1-1. בהארכה הייתה הפועל מסוכנת מעט יותר, אבל עדיין לא נכבשו שערים והמשחק נגמר לאחר 120 דקות בתוצאה זהה, שאילצה את שני הקבוצות ללכת להכרעה בדו-קרב פנדלים מהנקודה הלבנה. את הבעיטה השנייה בדו-קרב של הפועל תל אביב עצר שוער נתניה קובי בלדב, אולם גם דני עציוני החמיץ ושלח את הכדור החוצה וזה 1-2 לנתניה עדיין. בהמשך הבקיעו רמי ארמה, רוני לוי ואלי "קוקוס" כהן את הפנדלים שלהם, והתוצאה הייתה 3-3. את הכדור הרביעי של מכבי נתניה עצר השוער יום טוב טליאס מרגליו של רונן גבאי. את הפנדל הרביעי של הפועל תל אביב בעט אילן שוקרון פנימה, וקבע 3-4 להפועל תל אביב שניצחה בדו-קרב הפנדלים, והעפילה לגמר בפעם ה-15 בתולדות המועדון, וה-7 מאז קום המדינה, וניסיון של הקבוצה לזכות בדאבל עונתי ראשון בהיסטוריה מקום המדינה.
הדרך אל הגמר > מכבי תל אביב

מכבי תל אביב מגיעה לגמר הגביע, בעונה שנחשבה להכי גרועות בתולדותיה בליגה הבכירה - כאשר היא מתמודדת בחלק התחתון של הטבלה כל העונה - כשלבסוף היא מסיימת במקום ה-12, רק מקום אחד מעל הקו האדום, בנוסף ספגה בעונה זו את תוצאת השיא השלילית בתולדותיה 10:0 ממכבי חיפה, במחזור ה-30 של הליגה.
בסיבוב ח' התארחה מכבי תל אביב אצל הקבוצה שהייתה במקום האחרון בליגה הארצית (ליגת המשנה דאז) - הפועל עכו. במשחק - לאחר מחצית ראשונה מאופסת, עלתה מכבי תל אביב ליתרון בדקה ה-47, ואף הכפילה את יתרונה דקה בלבד לאחר מכן, והובילה 2:0. בדקה ה-66 הוכשל שחקן עכו - דוד חלפון ברחבת האורחים והבקיע את בעיטת עונשין שנפסקה לזכות קבוצתו וקבע 2:1, בדקה ה-78 בבעיטה חופשית לזכות עכו אחרי נגיעות של מספר שחקנים בעט נסים אדרי את הכדור פנימה וקבע 2:2 בתום 90 דקות. עם פתיחת ההארכה בדקה ה-93, נפסקה בעיטת עונשין נוספת לזכות עכו, כאשר שחקנה דוד חלפון בעט שוב, והכניס וזה כבר 2:3 לעכו שעשתה מהפך מדהים על מכבי תל אביב. בדקה ה-111 פרץ צבי גורדון, המחליף, לרחבת עכו, הוא נבלם והכדור הוסט לכיוונו של מנשה שמעונוב שבעט פנימה, וקבע 3:3 במשחק, תוצאה שנשמרה בתום 120 דקות. נכון לעונה זו חוקי המפגש בגביע קבעו כי בסיבוב זה יש לבצע משחק חוזר אם בתום 120 דקות התוצאה תיקו, ועל כן נפגשו הקבוצות שוב שבוע ימים לאחר מכן למשחק חוזר באצטדיון בלומפילד. משחק זה היה חד צדדי לטובת מכבי תל אביב, שניצחה 0:5 משער של מיקי כהן (16) ורביעייה של בני טבק (32, 65, 72 ו-86), בדרך לסיבוב הבא.
בשמינית הגמר אירחה מכבי תל אביב את הפועל ירושלים מצמרת הליגה הארצית באצטדיון רמת גן, וניצחה אותה 0:4 משערים של בני טבק (71), ארז לולו (77), מוטי איוניר (83), ומשה גריאני (85). ברבע הגמר אירחה שוב מכבי תל אביב באצטדיון רמת גן, הפעם את הפועל באר שבע מצמרת הליגה הלאומית (סיימה מקום שלישי בעונה זו בליגה), במשחק לא היו שערים במשך 90 הדקות הראשונות, ובדקה ה-109 בהארכה הבקיע בני טבק את שער הניצחון אחרי בישול של משה גריאני, מה ששלח את מכבי תל אביב לשלב הבא.
בחצי הגמר הנייטרלי באצטדיון רמת גן, פגשה מכבי תל אביב את שמשון תל אביב מצמרת הליגה הלאומית, שחוותה עונת שיא מבחינתה ביחס לעונותיה הקודמות וסיימה במקום הרביעי בליגה. המשחק הסתיים בתוצאה 0:0 ב-90 דקות, עם משחק אגרסיבי, 5 כרטיסים צהובים וכרטיס אדום שנשלף לשחקן מכבי תל אביב חי קרייס בדקה ה-61. בהארכה הבקיעה מכבי תל אביב שער בדקה ה-116 מרגליו של שחר בראל אחרי בישול של ארז לולו, אולם בדקה האחרונה של המשחק, בדקה ה-120 כבש שלמה אדרי לזכות שמשון תל אביב, מה שסיים את המשחק בתוצאה 1:1 ושלח את הקבוצות לדו-קרב פנדלים מהנקודה הלבנה. בדו-קרב הבקיעה מכבי את הפנדלים של אלון נתן, דוד אזולאי ואלי דריקס, כאשר אפרים ארביב הבקיע לזכות שמשון, אולם ניסים ברדה, יפתח הלוי ושלמה מזרחי שלושתם החמיצו את הפנדלים שלהם, כך שהדו-קרב נגמר ב3:1 לזכות מכבי תל אביב, בדרך לגמר ה-25 בהיסטוריה של המועדון, בהופעה זו השנה השנייה ברצף בגמר הגביע אחרי שזכתה בעונה שעברה.
סיכום מהלכי המשחק > מחצית ראשונה

המשחק נפתח עם התקפות של הפועל תל אביב, ובדקה ה-24 היא עלתה על הלוח, כאשר חיים גולדברג, איבד כדור לאלי "קוקוס" כהן, שהסיט שמאלה לרפי שמואל. שוער מכבי תל אביב משה מרכוס יצא מהשער לא טוב, שמואל הגביה משמאל לימין ומיקי בן שטרית נגח פנימה לשער חשוף 0:1 לזכות הפועל תל אביב בגמר הגביע.
בדקה ה-29 ניסה איוניר את מזלו בבעיטה אולם הבעיטה נהדפה על ידי שוער הפועל תל אביב יום טוב טליאס. 6 דקות מאוחר יותר ניסה שוב לבעוט אולם הפעם הכדור פגע במשקוף השער ויצא החוצה.
בדקה ה-39 פרץ מיקי כהן משמאל בעט חזק וקשתי לזווית הנגדית העליונה של שער הפועל תל אביב, שספגה שער ונקבע 1:1 בגמר הגביע.
סיכום מהלכי המשחק > מחצית שנייה

בדקה ה-49 אקהויז שתופקד כבלם אחורי במשחק, עשה חור בהגנת הפועל תל אביב, בני טבק הגיע ראשון לכדור ומול השוער בעט לרשת, 1:2 למכבי תל אביב בגמר הגביע.
בדקה ה-60 החליפה הפועל תל אביב את הקשר ההתקפי מוריס ז'אנו והכניסה את החלוץ שבתאי לוי. אחרי 3 דקות לוי ביצע פריצה באגף, אולם גולדברג ממכבי תל אביב עצר אותו בפגיעה חריפה, מה שגרם לו להנחית אגרוף בפרצופו של גולדברג. השופט הגיב בצהוב לגולדברג שביצע את העבירה החריפה, וכרטיס אדום ישיר לעברו של שבתאי לוי, שהשאיר את קבוצתו ב-10 שחקנים.
למרות היתרון המספרי התגוננה מכבי תל אביב, כאשר שוערה מרכוס הפגין מספר עצירות.
בדקה ה-77 מיקי בן שטרית בעט כדור חזק אולם הכדור נהדף לקרן.
לאחר כ-2 דקות של תוספת זמן שרק השופט יעקב שיינר לסיום המשחק, ומכבי תל אביב זכתה בגביע ה-11 שלה מאז קום המדינה, וה-17 בהיסטוריה, עם זכייה זו השנה השנייה ברציפות.
משחק הגמר

| 0 | 1 | 2 | 3 | 4 |
| --- | --- | --- | --- | --- |
| 7 ביוני 1988   20:00 | הפועל תל אביב | 2:1 | מכבי תל אביב | אצטדיון רמת גן, רמת גן צופים: 25,000 שיפוט: יעקב שיינר |
| 7 ביוני 1988   20:00 | מיקי בן שטרית  25' | (סיקור) | מיקי כהן  39'  בני טבק  49' | אצטדיון רמת גן, רמת גן צופים: 25,000 שיפוט: יעקב שיינר |
משחק הגמר > הרכבי הקבוצות

| --- | --- |
              הפועל תל אביב :               מכבי תל אביב
הערות שוליים

↑  מאיר ריפמן, שק אימון עם שישה חורים, באתר הספריה הלאומית של ישראל (עיתון מעריב), ‏13 באפריל 1988
↑  אלי עזור, דוד לביא. כמו בימים הגדולים, באתר הספריה הלאומית של ישראל (עיתון מעריב), ‏12 במאי 1988
↑  משחק 1: הפועל עכו מכבי תל אביב, סיבוב ח' גביע המדינה 1988, באתר מכבי-פדיה
↑  משחק 2: מכבי תל אביב הפועל עכו, סיבוב ח' גביע המדינה 1988, באתר מכבי-פדיה
↑  מכבי תל אביב הפועל ירושלים, שמינית גמר גביע המדינה 1988, באתר מכבי-פדיה
↑  מכבי תל אביב הפועל באר שבע, רבע גמר גביע המדינה 1988, באתר מכבי-פדיה
↑  מכבי תל אביב שמשון תל אביב, חצי גמר גביע המדינה 1988, באתר מכבי-פדיה
דגל מושבת הכף

| --- | --- |

 סוג הדגל:    דגל מדיני ואזרחי, דגל הצי המדיני  היסטורי
 יחס אורך/גובה:  1:2
 הונף לראשונה:  12 במאי 1875
 קבלת מעמד רשמי:  29 במאי 1876
 הונף לאחרונה:  31 במאי 1910
 מוטיבים עיצוביים:  נס בריטי כחול  דגל הממלכה המאוחדת בקנטון   שדה כחול עם הטבעה של סמל מושבת הכף על דיסקה לבנה
דגל מושבת הכף (באנגלית: Flag of the Cape Colony) הונף לראשונה ב-12 במאי 1875 עם הנחת אבן הפינה של בית הפרלמנט בקייפטאון.
השימוש הראשוני בדגל היה כדגלו האישי של מושל מושבת הכף ועיצובו היה בהתאם למסורת דגלי המושלים - דגל הממלכה המאוחדת אשר הושחת בסמל מושבת הכף והוקף בזר עלי דפנה. במהרה החל הדגל לייצג את המושבה בכללותה.
צו מלכותי אשר אישר את השימוש בסמל המושבה הוענק לאחר שנה ב-29 במאי 1876 וכתוצאה מצו זה הנס הכחול עם סמל המושבה הפך לדגל המושבה הרשמי.
הדגל הוחלף בדגל הממלכה המאוחדת (כדגל האימפריה הבריטית) ב-31 במאי 1910.
גמר גביע המדינה בכדורגל 1993

גמר גביע המדינה בכדורגל 1993 התקיים באצטדיון רמת גן ברמת גן ב-18 במאי 1993, ובו נקבע כי מחזיקת גביע המדינה בכדורגל 1992/1993 היא מכבי חיפה, שניצחה במשחק את מכבי תל אביב בתוצאה 0-1 ב-90 דקות. הייתה זו המהדורה ה-55 של גביע המדינה, וה-40 מאז קום המדינה.
עבור מכבי חיפה הייתה זו ההופעה התשיעית בתולדותיה בגמר גביע המדינה (והשמינית מאז קום המדינה), והזכייה השלישית בתואר. הפעם הקודמת שבה זכתה בתואר הייתה 2 עונות לפני כן ב-1990/1991, אז ניצחה את הפועל פתח תקווה 1:3 בגמר.
מכבי חיפה הגיעה לגמר לאחר 4 משחקים במפעל, כאשר ב-3 מהם ניצחה בתום 90 דקות, ובאחד מהם בתום 120 דקות אחרי הארכה, עם מאזן שערים של 6-2 לטובתה, כאשר היא מציגה ממוצע שערים של 1.5 שערים למשחק.
מנגד עבור מכבי תל אביב הייתה זו ההופעה ה-27 שלה והשנייה ברציפות בגמר הגביע, אחרי שבעונה הקודמת הגיעה לגמר אך הפסידה להפועל פתח תקווה בתוצאה 1:3 אחרי הארכה. הפעם האחרונה שהגיע לגמר וזכתה בגביע הייתה בעונת 1987/1988, אז היה זה דרבי מול הפועל תל אביב, בו היא ניצחה 1:2.
מכבי תל אביב הגיעה לגמר לאחר 4 משחקים במפעל, כאשר ב-3 מהם ניצחה בתום 90 דקות, ובאחד מהם בתום דו-קרב פנדלים ואחרי הארכה, עם מאזן שערים של 11-2 לטובתה, כאשר היא מציגה ממוצע שערים של 2.75 שערים למשחק.
הדרך אל הגמר

| מכבי חיפה> יריבה | מכבי חיפה> תוצאה | סיבוב | מכבי תל אביב> תוצאה | מכבי תל אביב> יריבה |
| --- | --- | --- | --- | --- |
| מכבי הרצליה | 2–1 | 32 האחרונות | 5–0 | מכבי שעריים |
| הפועל צפרירים חולון | 1–0 | שמינית הגמר | 2–1 | מכבי פתח תקווה |
| בית"ר תל אביב | 2–1 | רבע הגמר | 3–0 | הפועל יהוד |
| הפועל תל אביב | 1–0 | חצי הגמר | 1–1ה (4–3 פ) | מכבי נתניה |
הדרך אל הגמר > מכבי חיפה

מכבי חיפה הגיעה לגמר הגביע כקבוצה המתמודדת בחלק העליון של הטבלה, אולם חלה ירידה מסוימת במעמדה אחרי שזכתה באליפות הליגה ב-1990/1991, ומאז לא הצליחה לשחזר את הצלחתה, בעונה זו סיימה במקום החמישי בליגה, והמאכזב מבחינתה.
בסיבוב ט' אירחה מכבי חיפה את קבוצת הליגה הארצית מכבי הרצליה באצטדיון קריית אליעזר, כאשר כבר בפתיחה בדקה ה-2 שלח ניסים כהן את רומן פיליפצ'וק מול שוער מכבי חיפה ויקטור צ'אנוב שלא הצליח להציל אותה, והכדור נכנס - 1:0 למכבי הרצליה. בהמשך ראובן עטר פגע ללא כדור בשחקן מכבי הרצליה ניסים כהן, וראה את הכרטיס האדום מונף לעברו. בדקה ה-67 עופר מזרחי פרץ מימין והגביהה לרחבה, ואייל ברקוביץ' שהיה באזור נגח פנימה וקבע 1:1. המשחק הסתיים בתוצאה זו והמשיך להארכה, שבה בדקה ה-113 נוצרה ערבוביה ברחבת הרצליה, וברקוביץ' הצליח לדחוק מקרוב את הכדור פנימה וקבע 1:2 ואת תוצאת המשחק בסיומו. בשמינית הגמר אירחה מכבי חיפה שוב, הפעם את הפועל צפרירים חולון, שהתמודדה במרכז הטבלה בליגה הלאומית וניצחה את חיפה שלושה ימים קודם לכן במסגרת הליגה. במשחק זה ניצחה מכבי חיפה משער בודד שנכבש בדקה ה-80 על ידי אלון חזן מבישול של ראובן עטר, מה ששלח את חיפה לרבע גמר הגביע. במשחק הבא שהתרחש באצטדיון בלומפילד בו אירחה בית"ר תל אביב את מכבי חיפה, חיפה עלתה ליתרון 2:0 במחצית הראשונה משערים של ראובן עטר ועופר מזרחי, ו-2 דקות לסיום צימקה בית"ר תל אביב את התוצאה ל1:2 משער של יעקב סגל, אולם זה לא עזר לה והמשחק הסתיים 1:2 לחיפה שהעפילה שלב. בשלב חצי הגמר הנייטרלי באצטדיון רמת גן, כאשר רק במחצית השנייה הצליחה חיפה לעלות ראשונה על הלוח בדקה ה-53 משער של אלון חזן מבישול של עופר מזרחי. בעשר הדקות האחרונות הורחקו משורות הפועל תל אביב שני שחקנים, ובכל מקרה המשחק הסתיים בתוצאה 1:0, בדרך אל גמר הגביע התשיעי בתולדותיה והראשון מזה 3 שנים.
הדרך אל הגמר > מכבי תל אביב

מכבי תל אביב הגיעה לגמר כסגנית האלופה לאחר שהבטיחה את המקום השני בליגה בעונת 1992/1993, ולאחר זכתה באליפות שנה קודם לכן.
בסיבוב ט' אריחה מכבי תל אביב באצטדיון רמת גן את מכבי שעריים מהליגות הנמוכות, וניצחה 0-5 משערים של אלי דריקס, ניר קלינגר (צמד), נצח מסובי ואריק שריקי, לעיני 250 צופים בלבד. בשמינית הגמר התארחה אצל מכבי פתח תקווה באצטדיון האורווה, שם הבקיע מכבי תל אביב צמד מרגליו של איציק זוהר, אולם 11 דקות לסוף צימקה פתח תקווה ל2-1 מרגליו של אביבי זוהר, כאשר המשחק נגמר בתוצאה 2-1. ברבע הגמר פגשה מכבי תל אביב באצטדיון ביהוד את הפועל יהוד מהליגה השלישית, ובמשחק ניצחה 3-0 משערים של אלי דריקס, ניר קלינגר ומאיר מליקה. בחצי הגמר הנייטרלי באצטדיון רמת גן, נפגשה מכבי תל אביב עם מכבי נתניה, ובמשחק כבשה מכבי תל אביב ראשונה מרגליו של ירון דרורי בדקה ה-11. בדקה ה-60 השוותה מכבי נתניה את התוצאה משער של ויאצ'סלב סוקריסטוב. המשחק המשיך להארכה, ובחצי השעה לא הצליחו הקבוצות למצוא את הרשת שוב, ו1-1 הייתה תוצאת הסיום בתום 120 דקות. בדו-קרב הפנדלים מהנקודה הלבנה, בעטה מכבי תל אביב ראשונה מרגליו של ניר קלינגר שבעט פנימה. מהצד השני ארן פריזנט כבש גם הוא. את הבעיטות השניות הבקיעו 2 הקבוצות מרגליהם של אלי דריקס ופיטר קרגיל ובתום 2 בעיטות התוצאה הייתה 2-2. בבעיטה השלישית הבקיעה מכבי ועלתה ליתרון 2-3 אולם אילן בוארון החמיץ את הפנדל שלו כשאובארוב הדף את הכדור. בהמשך הכניסו אלכסנדר פולוקארוב ונתי עזריה את הפנדלים שלהם. את הפנדל החמישי החמיץ איציק זוהר, ונתן אפשרות למשה גלאם להשוות את התוצאה, אולם הוא החמיץ גם, ודו הקרב הסתיים בניצחונה של מכבי תל אביב 3-4 בדרך אל גמר הגביע ה-27 בתולדות המועדון.
סיכום מהלכי המשחק > מחצית ראשונה

בדקה ה-3 בעט קשר מכבי תל אביב איציק זוהר כדור חזק לחיבורי השער שפגע בקורת השער של שוער חיפה ויקטור צ'אנוב והכדור הלך החוצה.
בדקות ה-25 וה-31 קשר מכבי חיפה ראובן עטר בעט כדורים חזקים אך שוער מכבי תל אביב אלכסנדר אובארוב עצר אותם.
סיכום מהלכי המשחק > מחצית שנייה

בדקה ה-60 קשר מכבי תל אביב ניר קלינגר חטף כדור מהגנת מכבי חיפה, חלף על פני השוער ויקטור צ'אנוב, אולם החמיץ מול שער ריק את הכדור שהלך החוצה.
בדקה ה-69 חילוף בשורות מכבי תל אביב, כאשר מאיר מליקה החליף את עמית לוי.
בדקה ה-77 פרץ אייל ברקוביץ' באגף עבר את שני שומריו, העביר כדור רוחב ימינה לראובן עטר שממרכז הרחבה בעט כדור, כך שהשוער אובארוב הדף אותו למשקוף ופנימה - 0:1 למכבי חיפה בגמר הגביע.
בדקה ה-80 בעט איציק זוהר כדור נוסף, שהלך החוצה.
בדקה ה-85 חילוף נוסף בשורות מכבי תל אביב קשר הקשר אבי נמני יצא ובמקומו נכנס החלוץ ניר סביליה.
בדקה ה-88 הצטרף שוער מכבי תל אביב להתקפה בקרן שנשרקה לזכות מכבי תל אביב. הכדור הגיע לניר קלינגר ששלח את הכדור החוצה.
בדקה ה-89 קיבל את הכדור ניר סביליה בקצה הרחבה ובעט אך ויקטור צ'אנוב קלט את הכדור.
לאחר כדקה של תוספת זמן בדקה ה-91, שורק השופט יצחק בן יצחק לסיום - ומכבי חיפה זוכה בגביע השלישי בתולדותיה בהופעה התשיעית בגמר הגביע.
משחק הגמר

| 0 | 1 | 2 | 3 | 4 |
| --- | --- | --- | --- | --- |
| 18 במאי 1993 20:00 | מכבי חיפה | 0:1 | מכבי תל אביב | אצטדיון רמת גן, רמת גן צופים: 22,000 שיפוט: יצחק בן יצחק |
| 18 במאי 1993 20:00 | ראובן עטר  , 77' | (סיקור) |  | אצטדיון רמת גן, רמת גן צופים: 22,000 שיפוט: יצחק בן יצחק |
משחק הגמר > הרכבי הקבוצות

| --- | --- |
              מכבי חיפה :               מכבי תל אביב
הערות שוליים

↑  כתבה על המשחק, מכבי הרצליה נגד מכבי חיפה, אתר ההיסטוריה של מכבי חיפה
↑  כתבה על המשחק, הפועל צפרירים נגד מכבי חיפה, אתר ההיסטוריה של מכבי חיפה
↑  כתבה על המשחק, בית"ר תל אביב נגד מכבי חיפה, אתר ההיסטוריה של מכבי חיפה
↑  כתבה על המשחק, הפועל תל אביב נגד מכבי חיפה, אתר ההיסטוריה של מכבי חיפה
↑  כתבה על המשחק מכבי תל אביב נגד מכבי נתניה באתר מכבי פדיה
גוראם טושישוילי

גוראם טושישוילי (נולד ב-5 בפברואר 1995) הוא ג'ודוקא גאורגי, סגן אלוף אולימפי (טוקיו 2020), אלוף עולם (2018) ופעמיים אלוף אירופה (2017 ו-2019) בקטגוריית המשקל מעל 100 ק"ג.
קריירה

בשנת 2011, זכה טושישוילי במדליית הזהב באליפות העולם לקדטים (עד גיל 17). הוא זכה פעמיים באליפות אירופה עד גיל 21 בשנים 2013 ו-2015. ב-12 במרץ 2017, טושישוילי זכה במדליה המשמעותית הראשונה בקריירת הבוגרים שלו, כאשר זכה במדליית זהב בגראנד סלאם באקו לאחר שניצח בגמר את בארנה תור מהונגריה.
ב-22 באפריל, זכה טושישוילי באליפות אירופה לשנת 2017 לאחר שגבר בגמר על אדם אוקרואשווילי, בן ארצו. באותה תחרות זכה גם בקטגוריית הנבחרות יחד עם גאורגיה. ב-12 בדצמבר, הוא זכה במדליית הזהב בטורניר המאסטרס היוקרתי שנערך בסנט פטרבורג. בשמינית הגמר הוא ניצח באיפון לאחר כ-30 שניות את אנטון קריבובוקוב הרוסי, ברבע הגמר הוא ניצח בעונשים את אלכס גרסיה מנדוסה הקובני, בחצי הגמר הוא שוב ניצח בעונשים את רפאל סילבה הברזילאי ובגמר גבר באיפון על ברזילאי אחר, דויד מורה.
באליפות העולם 2018 שנערכה בבאקו, זכה טושישוילי במדליית הזהב לאחר שניצח את כל חמשת קרבותיו באיפון. בקרב הראשון הוא ניצח את דניאל מתיאה הרומני, בשמינית הגמר הוא ניצח את יאקיב חאמו האוקראיני וברבע הגמר הוא ניצח את רוי מאייר ההולנדי בזמן ניקוד זהב. בחצי הגמר הוא ניצח את דורנבייאר אולזיבייאר המונגולי ובגמר טושישוילי גבר על אושנגי קוקאורי האזרי כאשר 5 שניות לסיום הקרב ביצע בהצלחה תרגיל סיאו-נגי.
באליפות אירופה 2019 שנערכה במינסק כחלק מהמשחקים האירופיים, זכה טושישוילי בפעם השנייה בתואר האירופי לאחר שניצח את כל ארבעת קרבותיו באיפון. באליפות אירופה 2020 שנערכה בפראג, זכה טושישוילי במדליית הארד לאחר שניצח באיפון את לוקאש קרפאלק הצ'כי. באליפות אירופה שנה לאחר מכן שנערכה בליסבון, זכה טושישוילי שוב במדליית הארד כאשר גבר באיפון על רוי מאייר ההולנדי.
באולימפיאדת טוקיו 2020, זכה טושישוילי במדליית הכסף בקטגוריית המשקל מעל 100 ק"ג. הוא הגיע לתחרות האולימפית מדורג במקום השלישי מבין המתחרים והחל את דרכו בסיבוב השני, שם ניצח באיפון את טמור ראחימוב הטג'יקיסטני. ברבע הגמר הוא ניצח את רפאל סילבה הברזילאי בזכות עונשים ובחצי הגמר הוא ניצח באיפון את טמרלן בשייב הרוסי כדקה לסיום הקרב. בגמר התמודד טושישוילי מול לוקאש קרפאלק הצ'כי והפסיד באיפון 13 שניות לסיום לאחר ריתוק.
זכיות בתחרויות מהסבב העולמי

מקור:
| שנה | קטגוריה | עיר | מדינה | מדליה |
| --- | --- | --- | --- | --- |
| 2017 | גראנד סלאם | באקו | אזרבייג'ן אזרבייג'ן |  |
| 2017 | מאסטרס | סנט פטרבורג | רוסיה רוסיה |  |
| 2018 | גראנד פרי | טביליסי | גאורגיה גאורגיה |  |
| 2018 | גראנד פרי | זאגרב | קרואטיה קרואטיה |  |
| 2018 | מאסטרס | גואנגג'ואו | הרפובליקה העממית של סין סין |  |
| 2019 | גראנד פרי | טשקנט | אוזבקיסטן אוזבקיסטן |  |
| 2020 | גראנד סלאם | דיסלדורף | גרמניה גרמניה |  |
| 2021 | גראנד סלאם | תל אביב | ישראל ישראל |  |
| 2022 | גראנד סלאם | תל אביב | ישראל ישראל |  |
| 2022 | גראנד סלאם | אנטליה | טורקיה טורקיה |  |
| 2023 | גראנד סלאם | באקו | אזרבייג'ן אזרבייג'ן |  |
| 2024 | גראנד פרי | לינץ | אוסטריה אוסטריה |  |
| 2024 | גראנד סלאם | טביליסי | גאורגיה גאורגיה |  |
הערות שוליים

1 2  מידע על הג'ודוקא באתר JudoInside.
↑  הקרב מול אושנגי קוקאורי, גמר אליפות העולם 2018, אתר JudoInside
ד'תקצ"ז

ד'תקצ"ז (4597)  היא שנה עברית  אשר  החלה ביום א' בתשרי, אור ל-16 בספטמבר 836 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 837. שנה מסוג זחא, איננה מעוברת, ואורכה 353 ימים. זו שנה חמישית לשמיטה.
על פי מכתב מאת ראש הגולה, שנמצא בגניזת קהיר, שנה זו נקבעה להיות שנת השא, בניגוד לכללי הדחיות הנהוגים כיום.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
הערות שוליים

↑  תשובת ראש הגולה, אוצר הגאונים, מסכת ראש השנה.
היסטוריה של עם ישראל
דגל מיוט

| --- | --- |

 מוטיבים עיצוביים:  דגל לבן ועליו סמל מיוט המורכב ממגן בצורת ענן, משני צדדיו סוסוני ים, בתחתיתו המוטו "Ra hichiri" ("אנחנו על המשמר"), ומעליו שם האי באותיות אדומות.
דגל מיוט הוא דגל לא רשמי המייצג את האי מיוט. הוא דגל לבן ועליו סמל מיוט המורכב ממגן בצורת ענן, משני צדדיו סוסוני ים, בתחתיתו המוטו "Ra hichiri" ("אנחנו על המשמר"), ומעליו שם האי באותיות אדומות.
גמר גביע המדינה בכדורגל 1994

גמר גביע המדינה בכדורגל 1994 התקיים באצטדיון רמת גן ברמת גן ב-7 ביוני 1994, ובו נקבע כי מחזיקת גביע המדינה בכדורגל 1993/1994 היא מכבי תל אביב, שניצחה במשחק את הפועל תל אביב בתוצאה 0-2 ב-90 דקות. היה זה עוד מפגש במסגרת הדרבי התל אביבי, ובנוסף הייתה זו המהדורה ה-56 של גביע המדינה, וה-41 מאז קום המדינה.
עבור מכבי תל אביב היה זה הגביע ה-12 מאז קום המדינה וה-18 בהיסטוריה, בהופעה ה-28 שלה והשלישית ברציפות בגמר הגביע, אחרי שב-2 העונות הקודמות הגיעה לגמר אך הפסידה: כאשר בעונת 1992/1993 הפסידה למכבי חיפה בתוצאה 0:1, ועונה לפני כן ב-1991/1992 הפסידה להפועל פתח תקווה בתוצאה 1:3 אחרי הארכה. הפעם האחרונה שהגיע לגמר וזכתה בגביע הייתה בעונת 1987/1988, גם אז היה זה דרבי מול הפועל תל אביב וניצחה 1:2.
מכבי תל אבי הגיעה לגמר לאחר 4 משחקים במפעל, כאשר ב-3 מהם ניצחה בתום 90 דקות, ובאחד מהם בתום דו-קרב פנדלים ואחרי הארכה, עם מאזן שערים של 10-6 לטובתה, כאשר היא מציגה ממוצע שערים של 2.5 שערים למשחק.
מנגד הגיעה הפועל תל אביב כאשר זהו הגמר ה-16 אליו היא מגיעה בתולדות המועדון, וה-8 מאז קום המדינה, כאשר הפעם האחרונה שבו הגיעה הייתה 6 עונות לפני כן ב-1987/1988, גם אז היה המשחק דרבי, וגם אז היא הפסידה למכבי תל אביב 1:2 כאשר באותה עונה זכתה גם באליפות ומכבי מנעה ממנה לזכות בדאבל והיה זה התואר האחרון של הפועל תל אביב עד אז. גביע המדינה האחרון בו זכתה הפועל תל אביב לפני כן היה 11 שנים לפני כן ב-1982/1983, כאשר גם זה היה מפגש דרבי תל אביבי בגמר הגביע, ואז ניצחה הפועל 3:2 את מכבי.
הפועל תל אביב הגיעה לגמר 1993/1994 אחרי 4 משחקים בהם ניצחה ב3 מהם ב-90 דקות, ובאחד מהם בתום 120 דקות אחרי הארכה ודו-קרב פנדלים, ועם מאזן שערים של 14-4 לטובתה עם ממוצע של 3.5 שערים למשחק.
הדרך אל הגמר

| מכבי תל אביב> יריבה | מכבי תל אביב> תוצאה | סיבוב | הפועל תל אביב> תוצאה | הפועל תל אביב> יריבה |
| --- | --- | --- | --- | --- |
| בית"ר תל אביב | 3–2 | 32 האחרונות | 7–1 | הפועל עראבה |
| מכבי חיפה | 2–1 | שמינית הגמר | 2–1 | הפועל טייבה |
| בני יהודה תל אביב | 2–0 | רבע הגמר | 4–1 | הפועל חיפה |
| הפועל צפרירים חולון | 3–3ה (5–4 פ) | חצי הגמר | 1–1ה (3–1 פ) | מכבי פתח תקווה |